
ΠΟΛΕΟΔΟΜΙΑ 

ΔΙΑΤΑΓΜΑΤΑ 

’ Εγκριση πολεοδομικής μελέτης Δήμου Ιερισσού (Ν. Χαλκιδικής) και 
. αναθεώρηση του εγκεκριμένου ρυμοτομικού σχεδίου του ίδιου Δήμου'. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

’ Εχοντας υπόψη: 

1. Τις διατάξεις του Ν. 1337/1983 (ΦΕΚ 33/Α), όπως τροποποιή¬ 
θηκε με το Ν. 1512/1985 (ΦΕΚ 4/Α) και ειδικότερα τα άρθρα 6 
(παρ. 1, 4, 5 και 6), 7 (παρ. 1, 2 και 4). 

2. Τις διατάξεις του Ν. Δ/τος της 17.7.1923 όπως μεταγενέστερα 
τροποποιήθηκαν και συμπληρώθηκαν και ειδικότερα τα άρθρα 3, 9, 11, 
29 και 70, 

3. Τις διατάξεις του Ν. 1577/1985 (ΦΕΚ 210/Α) και ειδικότερα 
τα άρθρα 6 (παρ. 1), 7, 8 και 9. 

4. Τις διατάξεις του Ν. 651/77 (ΦΕΚ 207/Α) και ειδικότερα το άρθρο 
12 (παρ. Ια). 

5. Τις διατάξεις του Ν. 1558/1985 (ΦΕΚ 137/Α) και ειδικότερα το 
άρθρο 23 (παρ. 1).. 

6. Την αριθ. 29435/1125/17.4.1986 απόφαση του Υπουργού 
Περιβάλλοντος, Χωροταξίας και Δημοσίων Έργων «Έγκριση γενι¬ 
κού πολεοδομικού σχεδίου (ΓΠΣ) του Δήμου Ιερισσού (Ν. Χαλκιδι¬ 
κής)» (ΦΕΚ 479/Δ/30.5.1986). ' 

7. Τις αριθ. 1/1986 και 2/1986 γνωμοδοτήσεις του δημοτικού συμβου¬ 
λίου Ιερισσού. 

8. Την αριθ. 6/συν.4/14.4.1986 γνωμοδότηση του συμβουλίου Πε¬ 
ριβάλλοντος, Χωροταξίας και Δημοσίων Έργων Νομού Χαλκιδικής. 

9. Την αριθ. 490/1986 γνωμοδότηση του Συμβουλίου της Επι¬ 
κράτειας, με πρόταση του Υπουργού Περιβάλλοντος, Χωροταξίας και 
Δημοσίων Έργων, αποφασίζουμε: 

Άρθρο 1. 

Εγκρίνεται: α) η αναθεώρηση του εγκεκριμένου ρυμοτομικού σχεδίου 
του Δήμου Ιερισσού (Ν. Χαλκιδικής), που έχει εγκριθεί με το από 
25.7.1934 Π. Δ/γμα (ΦΕΚ 293/Α/34) και την υπ’ αριθ. 20447/2. 
10.1970 απόφαση του Νομάρχη Χαλκιδικής (ΦΕΚ 243/Δ/70) όπως 
η απόφαση αυτή συμπληρώθηκε με το από 14.7.1981 Π. Δ/γμα 
(ΦΕΚ 431/Δ) με τον καθορισμό κοινοχρήστων χώρων, οδών, πεζοδρό¬ 
μων, χώρων πρασίνου, χώρων εγκαταστάσεων τουρισμού και αναψυ¬ 
χής, στάθμευσης αυτοκινήτων, χώρου εμπορικού κέντρου, πάρκου, 
παιδικής χαράς, παιδικού σταθμού - παιδικής χαράς, μουσείου, πολιτι¬ 
στικού κέντρου, διοίκησης (γραφεία - υπηρεσίες), δημοσίων υπηρε¬ 
σιών, ιερού ναού, κτιρίου ΟΤΕ, και β) το πολεοδομικό σχέδιο του ίδιου 
δήμου με τον καθορισμό οικοδομήσιμων χώρων, οδών, πεζοδρόμων, 
χώρου παιδικής χαράς, πλατείας, στάθμευσης αυτοκινήτων, εκπαίδευ¬ 
σης, θεάτρου, περίθαλψης, τουρισμού - αναψυχής - εμπορικών εξυπη¬ 
ρετήσεων, αθλητικών εγκαταστάσεων, χώρων πάρκου, νηπιαγωγείου, 
δημοτικού σχολείου, όπως οι ρυθμίσεις αυτές φαίνονται στα σχετικά 
επτά (7) χρωματισμένα πρωτότυπα διαγράμματα σε κλίμακα 1:1.000 
που θεωρήθηκαν από τον Προϊστάμενο της Δ/νσης Πολεοδομικών 


Εφαρμογών με την υπ’ αριθ. 57264/1986 πράξη του και που συνο¬ 
πτικά τους αντίτυπα δημοσιεύονται με το παρόν διάταγμα. 

Άρθρο 2. 

Εγκρίνεται ο πολεοδομικός κανονισμός του Δήμου Ιερισσού, του οποίου 
το πολεοδομικό σχέδιο εγκρίνεται με την παραγρ. 2 του άρθρου 1 και 
τροποποιούνται οι όροι και περιορισμοί δόμησης της περιοχής της οποίας 
αναθεωρείται το σχέδιο με την παράγρ. 1 του άρθρου 1, ως εξής: 

Άρθρο 3. 

1. Όλη η περιοχή της οποίας εγκρίνεται το πολεοδομικό σχέδιο με 
το άρθρρ 1 καθορίζεται ως Ζώνη Κοινωνικού Συντελεστή (ΖΚΣ). 

2. Στη ζώνη αυτή για την εφαρμογή των κατά το άρθρο 6 (παρ. 
6) του Ν. 1337/83 περιπτώσεων ορίζεται δεύτερος αυξημένος 
συντελεστής δόμησης ένα (1,00). 

Άρθρο 4. 

1. Στους οικοδομήσιμους χώρους και σε τμήματα αυτών που χαρα¬ 
κτηρίζονται με το στοιχείο Ο.Τ. Α επιτρέπονται χρήσεις κατοικίας, 
αναψυχής και εμπορικών καταστημάτων (για εξυπηρέτηση των καθη¬ 
μερινών αναγκών των κατοίκων της περιοχής). 

2. Στους υπόλοιπους οικοδομήσιμους χώρους με στοιχείο Ο.Τ. 
επιτρέπεται μόνο η χρήση κατοικίας. 

Άρθρο 5. 

Στο πρόσωπο των οικοπέδων οικοδομημένων ή μη επιβάλλεται 
προκήπιο πλάτους τριών (3), και τεσσάρων (4) μέτρων στην περιοχή 
της οποίας αναθεωρείται το σχέδιο και πλάτους τριών (3), τεσσάρων 
(4), πέντε (5) και δέκα (ΙΌ) μέτρων στην περιοχή της οποίας εγκρίνεται 
το σχέδιο, όπως φαίνεται στα ίδια διαγράμματα. 

Άρθρο 6. 

Τα ελάχιστα όρια εμβαδού και προσώπου καθώς και οι λοιποί όροι και 
περιορισμοί δόμησης ορίζονται κατά τομείς ΙΑ, ΙΒ, ΙΙΓ και ΙΙΙΓ ως εξής: 

Α. Τομέας ΙΑ (περιοχή αναθεώρησης). 

1. Ελάχιστο πρόσωπο: δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγουμένης παραγράφου θεωρού¬ 
νται άρτια και οικοδομήσιμα τα οικόπεδα με όποιες διαστάσεις 
έχουν παραχωρηθεί βάσει του από 25.7.1934 Π. Δ/τος (ΦΕΚ 
293/Α) και της υπ’ άριθ. 20447/2.10.1970 απόφασης του Νο¬ 
μάρχη Χαλκιδικής (ΦΕΚ 249/Δ). 

3. Μέγιστο ποσοστό κάλυψης των οικοπέδων πενήντα τοις εκατό (50%) 
της επιφάνειάς τους. 

4. Συντελεστής δόμησης: ένα (1,00). 

5. Μέγιστο επιτρεπόμενο ύψος των κτιρίων δέκα και μισό (10,5) μέτρα. 

Β. Τομέας ΙΒ (περιοχή αναθεώρησης). 

1. Ελάχιστο πρόσωπο: δέκα (10) μέτρα. 

Ελάχιστο εμβαδόν: διακόσια (200) τ.μ. 

2. Μέγιστο ποσοστό κάλυψης των οικοπέδων: πενήντα τοις 
εκατό (50%) της επιφάνειάς τους. 

3. Συντελεστής δόμησης: ένα (1,00). 

4. Μέγιστο επιτρεπόμενο ύψος των κτιρίων: επτά και μισό (7,5).μέτρα. 

ί . Γομεας ιιί (περιοχή επέκτασης και από την περιοχή αναθεώρη¬ 
σης οι χώροι εγκαταστάσεων τουρισμού και αναψυχής). 

Για την περιοχή επέκτασης; 

1. Ελάχιστο πρόσωπο; δεκαπέντε (15) μέτρα. 

Ελάχιστο εμβαδόν: τετρακόσια (400) τ.μ. 

2. Κατά παρέκκλιση της προηγούμενης παραγράφου 1 θεωρού¬ 
νται άρτια και οικοδομήσιμα τα οικόπεδα που προκύπτουν από 
την οριστική πράξη εφαρμογής της πολεοδομικής μελέτης ή προέρ¬ 
χονται από τις εισφορές σε γη σύμφωνα με το άρθρο 8 του Ν. 
1337/83 με όποιες διαστάσεις έχουν. 

3. Επιπλέον των διατάξεων των παραγράφων 1 και 2, θεωρούνται άρτια 
και οικοδομήσιμα τα οικόπεδα εφόσον μέσα σ’ αυτά εγγράφεται κάτοψη 
κτιρίου με ελάχιστη επιφάνεια 50 τ.μ. και ελάχιστη πλευρά 5 μέτρα. 

4. Μέγιστο ποσοστό κάλυψης των οικοπέδων: πενήντα τοις 
εκατό (50%) της επιφάνειάς τους. 

5. Συντελεστής δόμησης: πέντε δέκατα (0,5). 

6. Κατ’ εξαίρεση της προηγούμενης παραγράφου ορίζεται συντελε¬ 
στής δόμησης 0,8 για οικόπεδα εμβαδού μικρότερου των 240 τ.μ. 
εφόσον η συνολική επιφάνεια ορόφων δεν υπερβαίνει τα 120 τ.μ. 

7. Μέγιστο επιτρεπόμενο ύψοςτων κτιρίων επτά και μισό (7,5) μέτρα. 

8. Για τους χώρους εγκαταστάσεων τουρισμού και αναψυχής, ορίζονται 
οι όροι δόμηση; που καθορίζονται με τις προηγούμενες παραγράφους 4, 5 
και 7. 


Δ. Τομέας ΙΙΙΓ (περιλαμβάνει τους χώρους εκπαιδευτηρίων). 

1. Συντελεστής δόμησης: οκτώ δέκατα (0,8). 

2. Μέγιστο ποσοστό κάλυψης, πενήντα τοις εκατό (50%) της επιφάνειας 
κάθε χώρου. 

3. Μέγιστο ύψος κτιρίων επτά και μισό (7,5) μέτρα. 

Άρθρο 7. 

Άδειες που εκδάθηκαν μέχρι τη δημοσίευση του παρόντος διατάγ¬ 
ματος ή άδειες για τις οποίες έχει υποβληθεί πλήρης μελέτη στην 
αρμόδια ΓΙολεοδομική Υπηρεσία μέχρι τη δημοσίευση του παρόντος 
εκτελούνται όπως εκδόθηκαν ή εκδίδονται με τις προϊσχύουσες διατά¬ 
ξεις βάσει των υποβληθέντων στοιχείων. 

Άρθρο 8. 

Η ισχύς του παρόντος διατάγματος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Περιβάλλοντος, Χωροταξίας και Δημοσίων Έργων, 
αναθέτουμε τη δημοσίευση και εκτέλεση του παρόντος διατάγματος. 

Αθήνα, 19 Σεπτεμβρίου 1986 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΧΡΗΣΤΟΣ Α. ΣΑΡΤΖΕΤΑΚΗΣ 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

ΕΥΑΓΓΕΛΟΣ ΚΟΥΛΟΥΜΠΗΣ 

